《江村同方山人子服过寒山寺访旭上人》
明代·张元凯

旷适柴桑叟，栖迟萧寺邻。贫家春酒绿，细雨杏花新。

澹虑全轻物，忘机不畏人。远公能好客，因尔得相亲。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。